tomron87/hebrew-wikipedia-sentences-corpus huggingface dataset:
בנוסף, כיכבה ביונסה לצד אלי לרטר ואידריס אלבה במותחן "אובססיבית".
היא גילמה את שרון צ'ארלס, אם שמוטרדת מבת-זוגו לשעבר של בעלה.
סצנת הקרב בין שרון לדמותה של לרטר זכתה גם בפרס הסרטים והטלוויזיה של MTV.
בטקס פרסי גראמי ה-52 צברה ביונסה עשר מועמדויות, כולל בקטגוריות "אלבום השנה" עבור I Am...
היא ולורן היל נחשבות לאמניות בעלות מספר המועמדויות הגבוה ביותר בטקס גראמי אחד.
מתוכן זכתה ביונסה בשישה פרסים.
בשנת 2010 השתתפה בשיר "Telephone" של ליידי גאגא.
הוא עמד בראש מצעד 40 שירי המיינסטרים וקיבל מועמדות בפרס גראמי עבור שיתוף הפעולה הטוב ביותר.
בינואר 2010 הודיעה ביונסה על הפסקה מקריירת המוזיקה שלה.
אמה טינה טענה כי היא צריכה "לקבל השראה נוספת מדברים".
במהלך ההפסקה היא ואביה נפרדו כשותפים עסקיים.
בנוסף, לאורכה ביקרה במספר אתרים, כמו החומה הסינית, הפירמידות במצרים, אוסטרליה ומופעי בלט שונים.
2011–2013: 4 והופעת המחצית בסופרבול XLVII
ב-26 ביוני 2011 הפכה לאמנית הסולו הראשונה שעומדת בראש קו ההופעות של פסטיבל גלסטונברי מזה כעשרים שנה.
אלבום האולפן הרביעי שלה, 4, יצא בארצות הברית יומיים קודם לכן.
בשבוע הראשון לצאתו נמכר בכ-310,000 עותקים, ונכנס לראשונה במקום הראשון לבילבורד 200 – אלבומה הרביעי ברציפות שעושה זאת.
הסינגל הרביעי, "Love on Top", שהה בפסגת מצעד שירי ה-R&B/היפ הופ שבעה שבועות רצופים, ואף דורג במקום ה-20 בבילבורד הוט 100. 4 כלל ארבעה סינגלים נוספים: "Party", "Countdown", "I Care" ו-"End of Time".
בשלהי 2011 הפיקה ארבעה קונצרטים מיוחדים במתחם התיאטראות של מנהטן, שם ביצעה את כל שירי האלבום.
ב-1 באוגוסט אותה שנה קיבל על נתוני המכירות שלו בארצות הברית תואר פלטינה מאיגוד תעשיית ההקלטות האמריקאי.
ב-5 בפברואר הגיע למיליארד השמעות בפלטפורמת הסטרימינג "ספוטיפיי", הישג שהפך את ביונסה לאמנית היחידה שחוצה רף זה עם שלושה אלבומים שונים.
בינואר 2013 הוציאה להקת דסטיניז צ'יילד את Love Songs, אוסף שירי אהבה מאלבומיה הקודמים ורצועה חדשה בשם "Nuclear".
ביונסה ביצעה את המנון ארצות הברית יחד עם רצועה שהוקלטה מראש בטקס ההשבעה השנייה של ברק אובמה לנשיאות ארצות הברית, שנערך בוושינגטון די.
חודש לאחר מכן הופיעה כאמנית המובילה במשחק הגמר של הסופרבול ה-XLVII.
עם קצב של 268,000 אלף ציוצים לדקה, הפכה ההופעה לאירוע השני המתועד ביותר בטוויטר.
היא נפתחה בקטע אינסטרומנטלי של "Run the World (Girls)".
כשעלתה לבמה נשמע נאום של וינס לומברדי: .
לאחר מכן מבצעת ביונסה גרסת א קפלה ל-"Love on Top", שמובילה לשיר "Crazy in Love".
חברות הדסטיניז צ'יילד, מישל ויליאמס וקלי רולנד, הצטרפו אליה בשלב מאוחר יותר, כדי לבצע את "Bootylicious" ואת "Independent Women Part I".
הן המשיכו לבצע גם את שיר הסולו של ביונסה "Single Ladies (Put a Ring on It)".
את המופע סיימה בביצוע אקוסטי ל-"Halo".
בטקס פרסי גראמי ה-55 זכתה בפרס "הביצוע ה-R&B העממי הטוב ביותר.
ב-15 באפריל 2013 נערכה בבלגרד שבסרביה ההופעה הראשונה של "The Mrs.
Carter Show World Tour", סיבוב הופעות ב-132 מקומות שונים ברחבי העולם.
זה הפך לסיבוב ההופעות המצליח ביותר של ביונסה, ולאחד מסיבובי ההופעות המכניסים ביותר בכל הזמנים.
במאי יצאה לאור גרסת כיסוי לשיר "Back to Black" של איימי ויינהאוס, שנכללה בפסקול הסרט "גטסבי הגדול".
ביונסה דיבבה את דמותה של המלכה טארה בסרט התלת-ממד "הממלכה הסודית", שפורסם על ידי אולפני המאה ה-20 ב-24 במאי.
שיר אחד הוקלט על ידי עבור הסרט, "Rise Up", שנכתב יחד עם סיה.
ב-13 בדצמבר 2013 הוציאה ללא כל הודעה מוקדמת ביונסה את אלבום האולפן החמישי שלה, Beyoncé, ב-iTunes.
הוא נכנס לבילבורד 200 במקום הראשון – אלבום האולפן החמישי ברציפות של ביונסה שעושה זאת.
זכה לשבחים מפי מבקרי המוזיקה העכשווית ולהצלחה מסחרית גבוהה ברחבי העולם.
בששת הימים הראשונים לצאתו נמכר בכמיליון עותקים דיגיטליים.
Beyoncé הוא אלבום אלקטרו–R&B, שמורכב מנושאים דיכאוניים שלא הופיעו באלבומיה הקודמים, כמו בולמיה, דיכאון סב לידתי וחוסר הביטחון באמא צעירה.
הדואט יחד עם ג'יי-זי, "Drunk in Love", הגיע למקום השני בבילבורד הוט 100.
באפריל 2014 הכריזו ביונסה וג'יי-זי על פרסומו של סיבוב הופעות משותף בשם "On the Run Tour".
ב-24 באוגוסט קיבלה ביונסה פרס מפעל חיים ע"ש מייקל ג'קסון בטקס פרסי הווידאו קליפים של MTV לשנת 2014. היא זכתה בשלושה פרסים נוספים בטקס: הצילום הטוב ביותר, שיתוף הפעולה הטוב ביותר עבור "Drunk in Love" והקליפ הטוב ביותר בעל מסר חברתי עבור "Pretty Hurts".
לאחר שהכניסה לקופותיה כ-115 מיליון דולר בשנה החולפת דווח בעיתון "פורבס" כי ביונסה היא האמנית המרוויחה ביותר לשנה זו – תואר שקיבלה גם בשנת 2013. Beyoncé פורסם בשלושה פורמטים נוספים: מיני-אלבום, מארז תקליטורים ומהדורת פלטינה אקסקלוסיבית.
לפי הפדרציה הבין-לאומית לתעשייה הפונוגרפית נמכר האלבום בתשעה עשר הימים הראשונים לצאתו כ-2.3 מיליון עותקים ברחבי העולם.
בטקס פרסי גראמי ה-57 זכתה ביונסה בשלושה פרסים שונים: ביצוע ה-R&B הטוב ביותר, שיר ה-R&B הטוב ביותר ואלבום האודיו הטוב ביותר.
היא הייתה מועמדת לפרס גראמי לאלבום השנה, שלבסוף הוענק לבק עם Morning Phase.
ב-6 בפברואר 2016 הוציאה ביונסה לאור את השיר "Formation" ואת הווידאו קליפ הרשמי שלו בפלטפורמת הסטרימינג "טיידל".
בהופעת המחצית של סופרבול 50 ביצעה אותו בשידור חי לראשונה.
מיד לאחר מכן הכריזה על פתיחת סיבוב ההופעות השביעי שלה, "The Formation World Tour", שנערך באמריקה הצפונית ובאירופה בלבד.
הופעתו האחרונה התרחשה ב-7 באוקטובר, וכללה מופעי אורח של ג'יי-זי, קנדריק לאמאר וסרינה ויליאמס.
בפרסי המוזיקה האמריקאית 2016 זכה בפרס לסיבוב ההופעות של השנה.
ב-16 באפריל פרסמה ברשתות החברתיות סרטון המרמז על הוצאת פרויקט מוזיקלי חדש.
שבוע לאחר מכן יצא האלבום השישי של ביונסה, Lemonade, וסרט בן שעה ב-HBO.
בדומה לחמשת אלבומיה הקודמים נכנס Lemonade למצעד הבילבורד 200 לראשונה במקום הראשון.
כל רצועותיו דורגו בשבוע הראשון לצאתם בבילבורד הוט 100. דרך "טיידל" שבר שיא עבור מספר ההשמעות הגבוה ביותר לאלבום בשבוע בודד לאישה (115 מיליון השמעות).
ברשימת האלבומים הנמכרים ביותר בשנת 2016 בארצות הברית דורג במקום השלישי, עם 1.554 עותקים טהורים.
ביוני 2019 קיבל על שלושה מיליון עותקים בה נמכר ברחבי ארצות הברית מעמד פלטינה משולשת.
אתר "Metacritic" העניק ל-Lemonade ציון גבוה מאוד, 93 נקודות.
הוא מתבסס על שלושים ושלוש ביקורות שפורסמו בחברי האינטרנט.
האלבום נכלל ברשימות סוף השנה של מרבית כתבי העת למוזיקה פופולרית.
רולינג סטון אף הכתיר אותו לאלבום הטוב ביותר של 2016. הווידאו קליפים שלו זכו בשמונה קטגוריות שונות בפרסי הווידאו קליפים של MTV, כולל בקליפ השנה עבור "Formation".
בעקבות כך הפכה ביונסה לאמנית שזכתה במספר הפרסים הגבוה ביותר בטקס זה (24), ושברה את שיאה הקודם של מדונה (20).
ברשימת איש השנה של המגזין "טיים" דורגה במקום השישי.
בינואר 2017 הוכרז כי ביונסה תעמוד בראש לוח ההופעות של פסטיבל קואצ'לה למוזיקה ולאמנויות – האישה השנייה בתפקיד זה מאז 1999. ב-23 בפברואר נאלצה לבטל את ההופעה המתוכננת, כיוון שהייתה בתהליכי היריון מתקדמים.
מנהלי הפסטיבל החליטו לדחות זאת ל-2018, ואת מקומה תפסה ליידי גאגא.
בעקבות ההודעה על עזיבתה של ביונסה מקו ההופעות של קואצ'לה, ירדו נתוני מחירי כרטיסיו בשנים-עשר אחוזים.
על-אף שקיבל תשע מועמדויות בטקס פרסי הגראמי השנתי, כולל בשלוש הקטגוריות הגדולות: הקלטת השנה, שיר השנה ואלבום השנה, זכה Lemonade בפרס גראמי לאלבום ה-R&B המתקדם הטוב ביותר ובפרס גראמי לווידאו קליפ הטוב ביותר בלבד.
כשעלתה לבמה לנאום ולהודות על זכייתה באלבום השנה עבור 25 הצהירה אדל כי Lemonade היה ראוי הרבה יותר לקבל את הפרס.
בספטמבר 2017 שיתפה פעולה עם ג'יי באלווין ווילי ויליאם בהוצאת הרמיקס ל-"Mi Gente".
ביונסה תרמה את כל הכנסותיה מהשיר לעמותות צדקה, שפעלו עבור נפגעי הוריקן הארווי והוריקן אירמה בטקסס, במקסיקו, בפוארטו ריקו ובאיים נוספים באזור.
ב-10 בנובמבר הוציאה יחד עם אמינם את הסינגל המוביל שלו מתוך האלבום Revival, "Walk on Water".
ב-1 בדצמבר יצא "Perfect Duet", רמיקס ל-"Perfect" של אד שירן.
הוא הגיע למקום הראשון בבילבורד הוט 100 – שיר הסולו השישי של ביונסה שעושה זאת.
ב-4 בינואר 2018 יצא וידאו קליפ, בבימויה של אווה דוברני, לדואט בין ביונסה לג'יי-זי ב-4:44, "Family Feud".
ב-1 במרץ הוציא די ג'יי חאלד את השיר "Top Off", בו השתתפו ביונסה, ג'יי-זי ופיוצ'ר.
ב-12 במרץ, לאחר שמועות שנכתבו בפייסבוק, הכריזו ביונסה וג'יי-זי על יציאתם לסיבוב הופעות משותף נוסף בשם "On the Run II Tour".
Homecoming, סרט תיעודי המתמקד בהופעותיה בפסטיבל קאוצ'לה לשנת 2018, שזכו לשבחים מפי מבקרי המוזיקה העכשווית, יצא לאקרנים בהוצאת נטפליקס ב-17 באפריל 2019. לצדו פורסם גם אלבום הופעה בשם Homecoming: The Live Album.
לאחר מכן נחשף כי חברת נטפליקס וביונסה עובדות יחד להפקת שני סרטים תיעודיים נוספים.
Homecoming קיבל שש מועמדויות בטקס פרסי אמי לאמנויות יצירה ה-71.
בגרסה החדשה ל"מלך האריות", שעלתה למסך ב-19 ביולי 2019, דיבבה ביונסה את דמותה של נלה, בתה היחידה של סרפינה, בת־זוגו של סימבה ומלכת "צוק התקווה".
לצד דונלד גלובר, בילי אייכנר וסת' רוגן ביצעה מחדש את "Can You Feel the Love Tonight", שהולחן במקור על ידי אלטון ג'ון ב-1994. ביונסה הוציאה לאור את "Spirit" כסינגל המוביל של פסקול הרימייק ושל The Lion King: The Gift – אלבום נלווה לסרט הקולנועי בהקפת ביונסה.
היא ציינה כי האלבום בהפקתה משלב מספר סגנונות מוזיקליים, החל מ-R&B ופופ וכלה בהיפ הופ ואפרו־ביט.
רצועותיו נכתבו והולחנו על ידי מוזיקאים אפריקאים, על מנת לשמר את האותנטיות של עלילת הסרט באפריקה.
בספטמבר עלה ב-ABC סרט המתעד את הפיתוח, ההפקה והצילומים של "מלך האריות" בשם "Beyoncé Presents: Making The Gift".
ב-29 באפריל 2020 הופיעה ביונסה ברמיקס ל-"Savage" של מייגן די סטליון.
הוצאה זו רשמה את היצירה המוזיקלית הראשונה שלה לשנת 2020. שיתוף הפעולה בין השתיים הגיע למקום הראשון בבילבורד הוט 100. ב-19 ביוני הוציאה לאור את סינגל הצדקה "Black Parade".
ארבעה ימים לאחר מכן העלתה לטיידל גרסת א-קפלה לשיר.
Black Is King, אלבום חזותי המבוסס על שיריו של The Lion King: The Gift, הוקרן בבכורה בדיסני+ ב-31 ביולי 2020. הוא הופק על ידי חברת דיסני ופארקווד אנטרטיינמנט בבימויה של ביונסה.
בטקס פרסי הגראמי השנתי זכתה במספר הפרסים הגבוה ביותר (4), והפכה לזמרת המעוטרת ביותר של האירוע.
ביונסה כתבה והקליטה שיר בשם "Be Alive" עבור סרט הדרמה "משפחה מנצחת".
עבור שיר זה הועמדה לראשונה לפרס אוסקר בקטגוריית השיר המקורי הטוב ביותר בטקס פרסי אוסקר ה-94.
החל מ-7 ביוני 2022 מחקה ביונסה את תמונת הפרופיל שלה מכל הפלטפורמות שלה ברשתות החברתיות, והחלה לפזר רמזים לקראת יציאת אלבום חדש.
ארבעה ימים לאחר מכן נכתב באתר האינטרנט הרשמי שלה, שעוצב בפורמט חדש, "" - האות "B" מייצגת קיצור לשמה של ביונסה והספרה "7" מסמלת את אלבום האולפן השביעי שלה.
ב-15 ביוני הכריזה ביונסה באופן רשמי על האלבום, ושחררה את המכירות המוקדמות ל-Renaissance בפלטפורמות הסטרימינג השונות.
ב-20 ביוני 2022 הודיעה כי הסינגל המוביל של האלבום, "Break My Soul", ייצא לאור ב-21 ביוני בחצות בהתאם לשעון המזרח ובמקביל לנקודת ההיפוך של חודש יוני.
עם זאת, השיר הופיע ביוטיוב ובטיידל ב-20 ביוני כמה שעות לפני מועד ההוצאה שתוכנן.
עם פרסומו כתבה ביונסה הערה באתר האינטרנט שלה שמאשרת כי Renaissance הוא האלבום הראשון מתוך הפרויקט החדש שלה בן שלוש יצירות מוזיקליות.
ב-28 בספטמבר יצא לאור הסינגל השני מתוך האלבום, "Cuff It".
עם יציאתו זכה Renaissance להערכה רבה מפי מבקרי המוזיקה העכשווית.
הוא הופיע לראשונה במצעד הבילבורד 200 במקום הראשון, והפך את ביונסה לאמנית היחידה ששבעת אלבומיה נכנסו בשבוע הראשון לצאתם לפסגת המצעד.
במקביל דורג "Break My Soul" במקום הראשון בבילבורד הוט 100 – שירה השנים-עשר שניצב בראש המצעד.
השיר "Heated", שנכתב יחד עם דרייק, כלל במקור את המשפט "".
מספר ארגוני צדקה לבעלי מוגבלויות טענו שהמילה "Spaz" היא כינוי גנאי לדיפלגיה ספסטית, סוג של שיתוק מוחין.
באוגוסט 2022 פורסמה מטעם ביונסה הצהרה, על פיה השימוש במילה לא נעשה בכוונת זדון וכי מילות השיר ישונו בהתאם.
ב-21 בינואר 2023 הופיעה ביונסה בדובאי בהופעה פרטית – הקונצרט הראשון שלה מזה ארבע שנים.
על פי הדיווחים מכלי התקשורת שילמו לה עבור הופעתה כעשרים וארבעה מיליון דולר.<ref name="rollingstone.co.uk"></ref מספר אקטיביסטים למען זכויות להט"ב ביקרו את ביונסה על בחירתה להופיע באיחוד האמירויות הערביות, מדינה בה יש איסור על פעילות הומוסקסואלית.ref></ref> ב-1 בפברואר הכריזה על יציאתה לסיבוב ההופעות "Renaissance World Tour".
בטקס פרסי גראמי ה-65, שהתקיים יומיים אחר כך, זכתה הזמרת בארבעה פרסים: הקלטת הדאנס/אלקטרונית הטובה ביותר עבור "Break My Soul", אלבום הדאנס/אלקטרוני הטוב ביותר עבור Renaissance, ביצוע ה-R&B העממי הטוב ביותר עבור "Plastic Off the Sofa" ושיר ה-R&B הטוב ביותר עבור "Cuff It".
בחודשים מאי ועד אוקטובר 2023 הופיעה ביונסה עם סיבוב ההופעות התשיעי שלה, Renaissance World Tour.
ב-29 במרץ 2024, ביונסה הוציא לאור את אלבום האולפן השמיני שלה, Cowboy Carter.
האלבום הגיע למקום הראשון במצעד בילבורד 200 ובכך היה לאלבומה השמיני של ביונסה שמגיע להישג זה.
האלבום הופיע גם במקום הראשון במצעד אלבומי הקאנטרי של בילבורד, אלבומי אמריקנה/פולק ומצעד האלבומים המסחריים.
בכך, ביונסה היא האישה השחורה הראשונה שהגיעה לראש מצעד אלבומי הקאנטרי מאז הקמתו בינואר 1964. עם צאתו, לאלבום היה את שבוע הסטרימינג הגדול ביותר אי פעם עבור ביונסה והרביעי בגודלו עבור אלבום קאנטרי.
באוגוסט 2024, ביונסה השיקה מותג ויסקי אמריקאי חדש בשם "SirDavis", תחת חברת המשקאות Moët Hennessy שבבעלות LVMH.
המותג קרוי על שם סבה רבא של ביונסה, דייוויס הוג, שעבד כחקלאי ויצרן אלכוהול בלתי חוקי בדרום ארצות הברית במהלך תקופת היובש.
ב-25 באוקטובר, ביונסה נשאה נאום בעצרת תמיכה בקמלה האריס בעיר הולדתה, יוסטון.
בנאומה אמרה ביונסה: "אני כאן לא כסלבריטאית ולא כפוליטיקאית, אלא כאם שדואגת לעולם שבו ילדיי וילדינו חיים, עולם שבו יש לנו חופש לשלוט בגופנו ועולם ללא פילוג".
בנובמבר 2024, הוכרז שביונסה תופיע במחצית משחק ה-NFL בין בולטימור רייבנס ליוסטון טקסאנס.
ההופעה התקיימה בעיר הולדתה של ביונסה, יוסטון, באצטדיון NRG ב-25 בדצמבר 2024. ההופעה היוותה חלק מאירוע "NFL Christmas Gameday" ששודר בנטפליקס.
זו הייתה ההופעה החיה הראשונה של שירים מהאלבום Cowboy Carter.
סוג הקול של ביונסה מסווג כמצו סופרן דרמטי-קולורטורה, קול בעל גמישות, אופי וצבע דרמטיים.
ג'ודי רוזן תיארה את קולה של ביונסה ככלי נגינה, וטענה כי הוא נמנה בין הצלילים המוכרים ביותר שעיצבו את המוזיקה הפופולרית.
ג'ון פארלס מהניו יורק טיימס ציין כי קולה משתלב היטב עם מוטיבים מסוגת הנשמה.
רוזן אף הוסיפה כי עידן ההיפ הופ השפיע רבות על ייחודיות הזמרה שלה.
מבקרים אחרים משבחים את ביונסה על המנעד הקולי הרחב שלה ועל עוצמתה הווקאלית.
הסוגות המובילות בשיריה של ביונסה הן פופ, R&B, היפ הופ, פאנק ונשמה.
4 הדגים את השילוב בין R&B משנות ה-90 למוזיקת נשמה והיפ הופ עדכניים.
שיריה מבוצעים בשפה האנגלית בלבד, אולם עבור Irreemplazable הקליטה כמה שירים בספרדית, שנלמדה על ידי המפיק המוזיקלי רודי פרז.
ביונסה לקחה חלק בתהליך הכתיבה של מרבית משיריה.
בנוגע לאופן שבו היא מתחילה תהליך כתיבה משותפת עם יוצרים נוספים הסבירה: .
שיריה המוקדמים, כמו "Independent Women Part I" ו-"Survivor", שנכתבו בעיקר בתקופת הדסטיניז צ'יילד, היו המנוני העצמה נשית.
מאז חיבורה לג'יי-זי נוהגת לכתוב שירים הלועגים למין הגברי, דוגמת "Cater 2 U".
בשנת 2001 הפכה לאשה האפרו-אמריקאית הראשונה ולכותבת השנייה שזכתה בפרס "כותב שיר הפופ של השנה" על ידי האגודה האמריקאית למלחינים, מחברים ומוציאים לאור.
במאי 2011 דירג מגזין הבילבורד אותה במקום ה-17 ברשימת "20 כותבי השירים הטובים ביותר".
היא הייתה אחת משלוש הנשים היחידות ברשימה, שכללה גם את אלישיה קיז וטיילור סוויפט.
ביונסה הצהירה על מייקל ג'קסון כמוזיקאי בעל ההשפעה הגבוהה ביותר על אישיותה המוזיקלית.
בגיל חמש נכחה בקונצרט הראשון שלה אי פעם בו הופיע ג'קסון.
לאחר ההופעה טענה כי היא הבינה את יעודה בעולם.
כשהעניקה לו את פרס היהלום בטקס פרסי המוזיקה העולמית אמרה: .
ביונסה הושפעה רבות גם מטינה טרנר: .
היא מעריצה את דיאנה רוס כבדרנית, ואת ויטני יוסטון, שלדבריה העניקה לה השראה לעלות על במה כל ערב ולהשאיר חותם נוסף בעולם המוזיקה.
מדונה היוותה השראה לביונסה לא רק כזמרת, אלא גם כאשת עסקים.
בזכות מריה קארי ושירה "Vision of Love" ביונסה פיתחה את יכולת המליסמה הווקאלית המוכרת שלה.
זמרים נוספים שנהגה ביונסה לשמוע בילדותה הם פרינס, שאקירה, לורן היל, שאדיי, דונה סאמר, מרי ג'יי בלייג' וטוני ברקסטון.
ביונסה ציינה גם אמנים עכשוויים כהשראה עבורה, כמו ריי, ויקטוריה מונה, קלואי x האלי ומיילי סיירוס.
בעקבות תפקידה ב"נערות החלומות" כתבה ביונסה את B'Day וכללה בו נושאים פמיניסטיים ונשיים בהשראת הזמרת ג'וזפין בייקר.
כשביצעה את "Déjà Vu" בשנת 2006 לבשה את חציאתה של בייקר, כשהיא מעוטרת בקישוטי בננות מזויפות.
Sasha Fierce נוצר בהשראת אטה ג'יימס, שהתעוזה שלה העניקה לביונסה את האומץ לחקור סוגות מוזיקליות אחרות.
מעבר למוזיקאים שאבה ביונסה במרוצת השנים השראה גם מאישים נוספים.
על מישל אובמה, הגברת הראשונה ה-44 של ארצות הברית אמרה כי היא מוכיחה שאפשר לעשות הכל, לא משנה כמה בדיוני זה נשמע.
אופרה וינפרי היא ההגדרה, לטענת ביונסה, לאישה חזקה.
המכשולים בחייו וכישרון הכתיבה שלו הפכו את ג'יי-זי למושא הערצה של ביונסה.
היא אף הצהירה כי שר משמשת להשראה עבור תלבושותיה בווידאו קליפים ובהופעות.
בשנת 2006 טסה עם ביונסה במהלך סיבוב ההופעות של B'Day להקה המורכבת מנשים בלבד.
הן תפקידו יחד כבסיסטיות, מתופפות, גיטריסטיות, נגניות כלי נשיפה, קלידניות ורקדניות.
מלוות אותה בשירתה מונטינה קופר-דונל, קריסטל קולינס וטיפני מוניקה-רידיק, שמכונות שלישיית "The Mamas" ("האימהות").
הן הופיעו יחד לראשונה בטקס פרסי ה-BET לשנת 2006, ואף השתתפו בווידאו קליפים של "Green Light" ו-"Irreplaceable".
להקתה ליוותה אותה ברוב סיבובי ההופעות שלה, דוגמת "The Beyoncé Experience", "I Am...
על הנוכחות הבימתית הווקאליות שלה במהלך הופעות חיות זכתה ביונסה לשבחים.
ג'ארט ויזלמן מעיתון New York Post מיקם אותה במקום הראשון ברשימת "חמשת הזמרים הטובים ביותר בריקוד".
לפי ברברה אלן מ-The Guardian ואליס ג'ונס מ-The Independent, ביונסה נחשבת לאמנית היחידה שהופעותיה מופקות ללא רבב.
כלומר, בעלות פירוטכניקה, כוריאוגרפיה ותפאורה מרהיבות.
תלבושותיה עוררו שיח ציבורי, בעיקר במדינות בהן חלה חובה על נשים ללבוש בגדים המצניעים את גופן.
לאחר שהתבקשה מממשלת מלזיה ללבוש בגד שאינו חושף את גופה יתר על המידה, החליטה לבטל את ההופעה במדינה.
ביונסה עבדה יחד עם במאים רבים עבור הפקת הווידאו קליפים הייחודיים שלה.
ביל קונדון, במאי הסרט "היפה והחיה", ציין לטובה את הטכניקה החזותית בה השתמשו ב-Beyoncé: Lemonade.
ביונסה, שתוארה הרבה פעמים כ"חושנית" וכ"פרובקטיבית", הצהירה כי זו המהות של האלטר אגו שלה, סשה פירס.
היא יצרה אותה על מנת לשמור על זהות בימתית נפרדת מזהותה האמיתית.
היא תיארה את פירס כ"תוקפנית, חזקה וחושנית יתר על המידה", והצהירה כי בחייה האישיים איננה מתנהגת כמוה כלל.
Sasha Fierce ניתן לפירס המקום להתבטא בכחצי אלבום.
האופי הקופצני שלה מתח גבול ברור בין חציו הראשון לשני.
בפברואר 2010 הודיעה למגזין Allure על הפסקת השימוש בפירס.
לטענתה, היא מרגישה שלמה עם עצמה.
לאורך הקריירה שלה תוארה ביונסה כבעלת קסם אירוטי.
טורה, מבקר מוזיקה צרפתי, ציין כי הפיכתה לסמל מין התרחשה בזכות הוצאת אלבום הבכורה שלה, Dangerously in Love.
ביונסה הצהירה כי התלבושות החושניות בהן היא משתמשת בהופעותיה החיות הופקו עבור מטרה זו בלבד, וכי בחייה האישיים היא מתנהגת בצורה שונה לגמרי.
בשל הקימורים בגופה והקליטות של המונח נהגו כלי התקשורת לכנות אותה "Bootylicious", הלחם בסיסים של המילה "Booty" ("עכוז") ו-"Delicious" ("טעים"), שנוצר על שם סינגל של הדסטיניז צ'יילד.
בשנת 2006 נוסף כהגדרה מילונית ב.
בספטמבר 2010 צעדה לראשונה על מסלול דוגמנות בתצוגת האופנה של טום פורד לאסף של אביב/קיץ 2011. היא זכתה בתארים "האישה היפה בעולם" ו"הזמרת היפה ביותר בכל הזמנים" מפיפל ומ-Complex Networks בהתאמה.
בינואר 2013 הציב GQ את ביונסה בשער העיתון שלו, ואף כלל אותה ברשימת "100 הנשים החושניות ביותר של המאה ה-21".
VH1 מיקמה אותה במקום הראשון ברשימה דומה.
מספר בובות שעווה של ביונסה ממוקמים במוזיאוני השעווה של מאדאם טוסו בערים מרכזיות, כמו ניו יורק, וושינגטון, אמסטרדם, בנגקוק, הוליווד וסידני.
לפי דבריו של רוברטו קוואלי, ביונסה משתמשת במספר רב של סגנונות אופנה על מנת לייפות את הופעותיה ולמקד את הקהל במילות השיר, שמשתלבות עם בגדיה בהתאמה.
אמה טינה הייתה שותפה לכתיבת הספר Destiny's Style, תיאור כיצד השפיעו בגדיה של הדסטיניז צ'יילד על הצלחתה, שראה אור ב-2002. בשנת 2007 הוצגה ביונסה על שער גיליון בגדי הים של ספורטס אילוסטרייטד, והפכה לאישה האפרו-אמריקאית השנייה שעושה זאת.
ביונסה כונתה על ידי מספר רב של כתבי עת "קווין בי", מונח המתאר מנהיגה של קבוצת נקבות.
הכינוי מתייחס גם למלכה של כוורת דבורים ("Queen Bee").
שם קהל המעריצים שלה הוא "The BeyHive".
נקרא בעבר גם "The Beyontourage", אך במרוצת השנים שונה לאחר עצומה מקוונת בטוויטר.
"The BeyHive" נבחרו לקהל המעריצים הנאמנים ביותר, ואף זכו להכרה שלילית כשהגנו על ביונסה יתר על המידה מביקורות.
בשנת 2006 ביקר ארגון זכויות בעלי החיים אנשים למען יחס מוסרי לבעלי חיים (PETA) את השימוש של ביונסה בפרוות בעלי חיים בקו האופנה שלה, "House of Deréon".
ב-2011 הופיעה על שער מגזין האופנה הצרפתי L'Officiel.
איפורה, שהוכן בשילוב עם מוטיבים אתניים של שבטים אפריקאים, גרר אחריו ביקורות עזה מכלי התקשורת, שטענו כי מדובר במעשה גזעני.
דוברות המגזין הודיעה כי המראה נבחר בקפידה על מנת לתאר את ההפך המוחלט מסשה פירס ואת שורשיה האפריקאים של ביונסה.
ביונסה היא מושא להערצה עבור תנועת Black Lives Matter.
"Formation", שיצא לאור ב-6 בפברואר 2016, האדיר את שורשיה האפריקניים תוך שימוש ויזאולי בתמונות התומכות בקהילה האפרו-אמריקאית בארצות הברית.
צילום של גרפיטי על קיר ובו כתוב "תפסיק לירות בנו" נכלל בקליפ של השיר, כפרפרזה לרצח ג'ורג' פלויד.
ביונסה ביצעה אותו יום לאחר פרסומו במופע המחצית של הסופרבול 50 עם רקדנים המייצגים את מפלגת הפנתרים השחורים.
הדבר עורר ביקורת מצד פוליטיקאים וקציני משטרה, שאף החרימו את סיבוב ההופעות "The Formation World Tour".
לאחר שיתוף הפעולה שלהם ב-"" התחילה באופן רשמי מערכת היחסים בין ביונסה לראפר האמריקאי ג'יי-זי.
בווידאו קליפ של השיר, טרם הצהרתם המשותפת על היחסים ביניהם, גילמה ביונסה את בת-זוגו של ג'יי-זי.
ב-4 באפריל 2008 נישאו השניים בחתונה בדלתיים סגורות, ללא משתתפים פרט לנוכחותם של משפחותיהם.
נכון לאפריל 2014 נתוני המכירות שלהם יחד עומדים על 300 מיליון עותקים פיזיים ברחבי העולם – הזוג הנשוי הנמכר ביותר בעולם.
תחילה נודעו בבריחתם מהעין הציבורית בכל הקשור לזוגיות שלהם.
בשנת 2013 החלו להתראיין בנושא ללא פירוטים מלאים על סכסוכיהם האישיים.
עם זאת, שניהם הכירו מול כלי התקשורת בקושי שחוו כזוג נשוי לאחר שהתגלה כי ג'יי-זי ניהל רומן נוסף עם מאהבת סודית.
בשנת 2010 או 2011 עברה ביונסה הפלה טבעית, שתוארה על ידה כדבר הנוראי ביותר שחוותה אי פעם.
על מנת להתמודד עם האובדן חזרה לאולפן והחלה לכתוב חומרי מוזיקה חדשים.
באפריל 2011 טס הזוג לפריז, כדי לצלם את עטיפת האלבום 4. במהלך שהותם במקום הרתה ביונסה באופן לא צפוי.
בסיום הביצוע שלה ל-"Love on Top" בטקס פרסי הווידאו קליפים של MTV לשנת 2011 חשפה ביונסה את ציפייתם לילד ראשון.
בקטע זה צפו בשידור חי כ-12.4 מיליון צופים ברחבי העולם, ורגע החשיפה נרשם כשיא גינס עבור "האירוע שקיבל את מספר הציוצים הגבוה ביותר בשנייה אחת" (8,860 ציוצים בטוויטר בשנייה).
המושג "ביונסה בהיריון" הפך לשאילתת החיפוש המגוגלת ביותר לשבוע שהתחיל ב-29 באוגוסט 2011. ב-7 בינואר 2012 ילדה את בלו אייבי קרטר בבית החולים לנוקס היל בניו יורק.
ב-1 בפברואר 2017 חשפה ביונסה בחשבון האינסטגרם שלה כי היא הרה לתאומים.
הפוסט הזה זכה למעלה מ-6.3 מיליון לייקים תוך שמונה שעות, והפך לאהוב ביותר ביישומון באותה התקופה.
ב-13 ביולי העלתה את התמונה הראשונה של התאומים, ואישרה כי הם נולדו חודש לפני כן ב-13 ביוני.
התאומים, בת בשם רומי ובן בשם סר, נולדו במרכז הרפואי על שם רונלד רייגן.
בגיליון של חודש ספטמבר 2018 של ווג כתבה על תהליך ההיריון והשלכותיו.
בשנת 2009 ביצעה ביונסה את "America the Beautiful" בטקס ההשבעה הראשונה של ברק אובמה לנשיאות ארצות הברית.
על מנת לגייס כספים עבור מסעות הפרסום שלו ב קיימו ביונסה וג'יי-זי מספר אירועי התרמה במועדון 40/40 במנהטן, שהניבו כארבעה מיליון דולרים.
לאחר שהעניקה את קולה לאובמה בקלפי הבחירות שרה בינואר 2013 את המנון ארצות הברית בטקס ההשבעה השנייה שלו.
העיתון "וושינגטון פוסט" דיווח במאי 2015 כי ביונסה השתתפה באירוע התרמה גדול עבור המועמדת הדמוקרטית ב הילרי קלינטון.
כשנה לאחר מכן הובילה קונצרט מיוחד לכבודה שנערך כשבוע לפני יום הבחירות.
בדומה לבגדיה של קלינטון לבשו בהופעה זו ביונסה ורקדניה חליפות מכנסיים.
בנוסף, על חולצת הרקדנים היה כתוב "I'm with her" ("אני איתה"), סיסמת הבחירות של קלינטון.
בנאום קצר לקהל אמרה ביונסה: .
במהלך הבחירות לסנאט של ארצות הברית 2018 בטקסס תמכה בבטו או'רורק.
בשנת 2013 תיארה ביונסה את עצמה בריאיון לווג כ"פמיניסטית מודרנית".
מאוחר יותר באותה השנה פורסם השיר "Flawless", שכלל בו את נאומה של צ'יממנדה נגוזי אדיצ'יה, סופרת ופמיניסטית ניגרית, בוועידת TED.
ב-2014 הופיעה בשידור חי בטקס פרסי הווידאו קליפים של MTV כשמאחוריה הכיתוב "פמיניסטית".
הזדהותה כאייקון פמיניסטי עוררו מספר ויכוחים בנוגע להבדל בין האידיאלים הפמיניסטיים הישנים לערכים בהם היא דבקה.
אנני לנוקס, סולנית יורית'מיקס, תיארה את ביונסה כ"פמיניסטית לייט".
בל הוקס טענה כי מעשיה הפמיניסטיים לכאורה משתווים למעשי טרור, שמשפיעים באופן רע על הילדות שצופות בה.
בדצמבר 2012 הפיקה ביונסה יחד עם מגוון ידוענים נוספים וידאו עבור "Demand A Plan", פרויקט של 950 ראשי ערים אמריקאים שנועד לעודד את הממשל הפדרלי לחוקק תקנות המקשות על אחזקת נשק.
הוא נוסד בעקבות הטבח בבית הספר היסודי סנדי הוק, שקיפח את חייהם של עשרים ושבעה תלמידים.
ב-26 במרץ 2013, לאחר הדיון בבית המשפט העליון של קליפורניה בנושא, הביעה את תמיכתה הפומבית הראשונה בנישואים של זוגות מאותו המין.
ביונסה וג'יי-זי השתתפו בעצרת נגד שחרורו של ג'ורג' צימקמן, שרצח את יליד הקהילה האפרו-אמריקאית טרייבון מרטין, מבית הסוהר.
בווידאו קליפ של "Freedom" הוצגו שלוש תמונות של מרטין, מייקל בראון ואריק גארנר – כולם קורבנות של פשעי שנאה נגד הקהילה האפרו-אמריקאית – כשהן מוחזקות בידי אימותיהם.
בפברואר 2017 התבטאה נגד הסרת התמיכה החינוכית המסובסדת לה זכאים תלמידים טרנסג'נדרים, שנאבקים בזהותם המגדרית.
היא אף פרסמה קישור לקמפיין "100 Days of Kindness" בעמוד הפייסבוק שלה.
ביונסה הביעה רבות את תמיכתה בנוער הטרנסג'נדרי, והצטרפה לרשימה של ידוענים שהתנגדו להחלטתו של טראמפ.
עוד ב-2009 שבר הזוג שיא גינס כשהרוויחו יחד 122 מיליון דולר.
בשנת 2013, עם הכנסותיה של ביונסה מפפסי ו-H&M, הפך הזוג לראשון בתעשיית המוזיקה שהונו עקף את רף מיליארד הדולרים.
נכון לשנת 2017 עומד הונם המשותף על 1.16 מיליארד דולר.
MTV העריך שעד סוף 2014 תהפוך ביונסה למוזיקאית האפרו-אמריקאית העשירה ביותר – נבואה שהתגשמה בחודש אפריל.
ביוני דורגה במקום הראשון בסלבריטי 100 של פורבס לאחר שהכניסה כ-115 מיליון דולרים בשנה החולפת.
זו הייתה הפעם הראשונה בה הגיעה לפסגת הרשימה, והשנה הרווחית ביותר שהייתה לה עד היום.
בשנת 2016 דורגה במקום ה-34 ברשימה עם רווח שנתי של 54 מיליון דולרים.
בשנת 2018 חישב פורבס את שוויה הנקי, כ-355 מיליון דולרים.
הצלחתה של ביונסה הפכה אותה לאייקון תרבותי ואף זיכתה אותה בכינוי "קווין בי".
קונסטנס גריידי, כתבת Vox, טענה כי השינוי של ביונסה מכוכבת פופ לאייקון בין-לאומי בוצע בשלושה שלבים עיקריים: הוצאת האלבום Beyoncé ב-2013, פרסומו של Lemonade ב-2016 וההופעה בפסטיבל קאוצ'לה ב-2018. ב-The New Yorker הכתירה מבקרת המוזיקה ג'ודי רוזן את ביונסה כ"מוזיקאית הפופולרית, החשובה והסוחפת ביותר של המאה ה-21".
ג'יימס קליר עורך בספרו Atomic Habits הקבלה בין הצלחתה של הזמרת לתמורות חשובות נוספות שפותחו בחברה המודרנית: .
העיתון הבריטי "האובזרבר" הכתיר אותה כאמנית העשור בשנת 2009. בדצמבר 2024, בילבורד דירגו את ביונסה כ"כוכבת הפופ הגדולה ביותר של המאה ה-21" ברשימת עורכיהם, בזכות 25 שנות השפעה, התפתחות והשפעה תרבותית.
טיילור סוויפט דורגה במקום השני ברשימה, למרות ההישגים המסחריים הגדולים שלה (מכירות אלבומים, סטרימינג וסיבובי הופעות), ובילבורד נימקו את ההחלטה כך: .
כשכתב ל-Entertainment Weekly הבחין אלכס סוסקינד כיצד ביונסה הפכה למוזיקאית שהגדירה את אופיו של העשור השני של המאה ה-21. .
המגזין NME חשב באופן דומה על השפעותיה בסצנת הפופ העכשווי, ואף הכליל אותה ברשימת "עשרת האמנים של העשור".
בשנת 2018 כלל "רולינג סטון" את הזמרת ברשימת "100 אמני המילניום".
מבקרי המוזיקה ייחסו פעמים רבות לביונסה את המצאת סגנון השירה "סטקטו־ראפ", שהפך לבולט עם השנים גם בסוגות אחרות כמו פופ, R&B ודאנס.
לקין סטארלינג מ-The Fader כתבה ששירתה החדשנית באלבומה השני של להקת דסטיניז צ'יילד, The Writing's on the Wall, המציאה תת־ז'אנר חדש של R&B.
סגנונה המיוחד שינה את פני המוזיקה העכשווית, והפך לצליל דומיננטי בסוגות הפופ והראפ.
הוא עזר להרחיב את קשת ה-R&B וההיפ הופ, ומספר אמנים, כמו קניה וסט ודרייק, יישמו את הקדנצות הייחודיות של ביונסה גם בשיריהם.
אהרון ויליאמס מ-Uproxx עקב אחר מספר אמני מפתח בסוגת הראפ שזכו להכרה בין־לאומית לאחר פריצתה של ביונסה, והצהיר כי סגנון שירתם הושפע רבות מה"סטקטו־ראפ".
מייקל אריק דייסון חיזק את קביעתו של ויליאמס והוסיף כי היא לא מקבלת אזכור על הדרך המדהימה שבה שינתה את שיטת השירה של המוזיקה העכשווית.
ביונסה הפכה את האלבומים לפורמט המקובל להוצאת מוזיקה בסוגת ה-R&B.
הדבר התחיל עם פרסום 4 ב-2011. בעוד שאמני R&B ויתרו על הוצאת אלבומים לטובת סוגת ה-EDM, בה הפורמט המקובל לפרסום יצירות מוזיקליות הוא סינגל, שאפה ביונסה להחזיר את מוקד ההתעניינות לאלבומים.
בשנת 2013 הפכה את Beyoncé לזמין לרכישה כאלבום מלא ב-iTunes, במקום לפרסם את רצועותיו לרכישה בנפרד או את כולו בשירותי הסטרימינג השונים.
קייטלין מנזה מ-Marie Claire כתבה כי בזכות מאבקה של ביונסה במעמד הסינגלים בתעשיית המוזיקה יוכלו מאזיני האלבום לשמוע אותו כמקשה אחת, כפי שנהגו פעם, תוך השמת דגש על נושאיו הליריים.
כש-Lemonade יצא לאור ראו את ההדרגתיות בגיבוש ובהעברת המסרים באלבומיה של ביונסה.
מייגן קרפנטייה מ-The Guardian טענה כי ביונסה החייתה את פורמט האלבום באמצעות פרסומו של Lemonade, שניתן להאזין לסיפוריו רק בשלמותו.
ביונסה ידועה בפיתוח מספר משפטי סלנג כמו "put a ring on it", לשון נקייה להצעת נישואין; "I woke up like this" ("התעוררתי כך"), שהתחיל טרנד של פרסום סלפי בבוקר עם ההאשטאג ו-"boy, bye", ששימש חלק ממסע הפרסום של הוועדה הדמוקרטית הלאומית ב.
כשאלבומה החמישי פורסם נטבע לראשונה המונח "אלבום חזותי" – אלבום שלכל רצועותיו הופק וידאו קליפ אינדיבידואלי.
אמנים רבים, כמו פרנק אושן ומלאני מרטינז, החלו לעשות זאת גם באלבומיהם.
בינואר 2012 כינה המדען בריאן לסרד את Scapia beyonceae, זן של טבניים שנמצא בצפון קווינסלנד שבאוסטרליה, על שמה של ביונסה בשל שערות הזהב הייחודיות שעל בטנו.
בשנת 2018 הכריזה עיריית העיר קולומביה שבקרוליינה הדרומית על "יום ביונסה", שמצוין מדי שנה ב-21 באוגוסט.
הקורס יחקור את הקריירה של ביונסה, החל מאלבום הבכורה שלה בשנת 2013 ועד האלבום Cowboy Carter מ-2024 ויתמקד בהתפתחות הסאונד, האופנה והמדיה הוויזואלית של ביונסה לאורך השנים.
מוזיקאים רבים ציינו את ביונסה כמושא להערצה.
ליידי גאגא הסבירה כיצד היא העניקה לה את הנחישות להפוך למוזיקאית.
בכל פעם שראתה וידאו קליפ של הדסטיניז צ'יילד אמרה: "היא כוכבת, אני רוצה להיות כמוה".
ריהאנה קיבלה השראה דומה ממנה להתחיל את קריירת המוזיקה שלה.
כשהתראיינה ל-etalk סיפרה כי לאחר שצפתה בה באלבום Dangerously In Love התמלא בבטנה הרצון להיות כמוה.
ליזו התחילה להעריץ את ביונסה לאחר שצפתה בה בהופעה של הדסטיניז צ'יילד.
היא ואריאנה גרנדה לימדו את עצמן לשיר באמצעות חיקוי של קולה של ביונסה.
אדל ציינה את ביונסה כאמנית האהובה עליה ואמרה: .
פול מקרטני וגארת' ברוקס צפו בהופעותיה מספר פעמים, כדי לעצב את הקונצרטים שלהם בצורה דומה.
אמנים נוספים שציינו את ביונסה כדמות להשראה עבורם הם בריטני ספירס, ליטל מיקס, סם סמית', קארדי בי, אניטה, אווה מקס, כריסטינה אגילרה, אזיליה בנקס, דוג'ה קאט, קנדריק לאמאר, קשה, קים פטרס, מייגן די סטליון, נורמני, קמילה קביו, דואה ליפה, רוסליה, טינשיי וזארה לארסון.
ביונסה נחשבת לאמנית המעוטרת ביותר בפרסי מוזיקה בכל הזמנים.
עם מכירות של למעלה מ-200 מיליון תקליטים ברחבי העולם (60 מיליון עותקים נוסף יחד עם דסטיניז צ'יילד) היא נמנית בין המוזיקאים הנמכרים ביותר.
איגוד תעשיית ההקלטות האמריקאי (RIAA) רשם את ביונסה כאמנית עם מספר תוארי המכירות הגבוה ביותר לעשור הראשון של המאה ה-21 (64 תארים על יצירות מוזיקליות שונות).
בשנת 2010 דירג מגזין הבילבורד את ביונסה במקום ה-15 ברשימת "50 אמני ה-R&B/היפ הופ הטובים ביותר בעשרים וחמש השנים האחרונות".
בשנת 2012 התמקמה במקום השלישי ב"100 הנשים הגדולות בתעשיית המוזיקה" של VH1 מאחורי מריה קארי ומדונה.
בשנת 2002 קיבלה את פרס "כותב השירים" מהאגודה האמריקאית למלחינים, מחברים ומוציאים לאור – האפרו-אמריקאית הראשונה שעושה זאת.
בשנת 2007 קיבלה ביונסה את פרס האמן הבין־לאומי בטקס המוזיקה האמריקאית.
בשנה שלאחר מכן הוענק לה את פרס האגדה מטעם ארגון המוזיקה העולמית בהובלת אלבר השני, נסיך מונקו.
בשנת 2010 קטפה את פרס הכבוד של NRJ ובטקס פרסי המוזיקה של בילבורד 2011 את עיטור המילניום.
בפרסי הווידאו קליפים של MTV לשנת 2014 קיבלה את גביע מפעל חיים על שם מייקל ג'קסון.
בשנת 2020 זכתה בפרס ההומניטרי של פרסי ה-BET.
Consequence דירג את ביונסה במקום ה-30 ברשימת "המוזיקאים הטובים ביותר בכל הזמנים".
ביונסה זכתה בשלושים ושניים פרסי גראמי, הן כאמנית סולו והן כחברה בדסטיניז צ'יילד ובדה קרטרס, ועקפה את גאורג שולטי במספר הזכיות הגבוה ביותר בהיסטוריית האירוע.
Sasha Fierce קיבלו את התואר "אלבום ה-R&B העכשווי הטוב ביותר", ואילו Lemonade את "אלבום ה-R&B המתקדם הטוב ביותר".
במרוצת השנים זכתה ביונסה בעשרים ותשעה מפרסי הווידאו קליפים של MTV, הן כאמנית סולו והן כחברה בדסטיניז צ'יילד ובדה קרטרס – האמנית שקיבלה את מספר הפרסים הגובה ביותר בטקס זה.
בשנת 2016 קיבלה שמונה פרסים שונים – הזכייה הגדולה ביותר בערב אחד (שיא שנרשם לראשונה ב-2010 על ידי ליידי גאגא).
בנוסף, ביונסה זכתה בעשרים ותשעה מפרסי ה-BET מתוך שישים מועמדויות שקיבלה.
בשנת 2010 הקימה את פארקווד אנטרטיינמנט, חברת תקליטים ובידור בניהול קולומביה רקורדס.
היא נקראה על שם רחוב בעיר יוסטון בה התגוררה ביונסה.
לחברה סניף נוסף בניו יורק, והיא אחראית על הפצה מסחרית של מותגים מתחום המוזיקה, הבדרנות, הקולנוע, הטלוויזיה והאופנה.
בנוסף, צוותיה מפיקים עבור לקוחותיה פרסומות ועיצובים שונים לאתרי הבית שלהם.
מעבר למחלוקות השונות בשיווק, פרסום במדיה דיגיטלית, רעוינאות ועיצוב אופנה ואביזרים קיים אגף שלם, שעוסק בתכניה של ביונסה לסיבובי ההופעות שלה או לווידאו קליפים של שיריה.
ההפקה הראשונה מבית היוצר של פארקווד אנטרטיינמנט הייתה הסרט הביוגרפי Cadillac Records, שבו ביונסה גילמה את דמותה של אטה ג'יימס.
החברה הפיקה עבור הזמרת את האלבומים Beyoncè ו-Lemonade ועבור הצמד דה קרטרס את Everything is Love.
חתומים בה מספר מוזיקאים נוספים, דוגמת קלואי x האלי, שהופיעו במחצית של סופרבול LIII בפברואר 2019.
החל משנת 2002 ביונסה עובדת עם חברת פפסי באופן רציף.
יחד עם בריטני ספירס, פינק ואנריקה איגלסיאס הופיעה בשנת 2004 בפרסומות למוצריה.
בשנת 2012 חתמה על חוזה בסך 50 מיליון דולר לטובת קידום החברה בפלטפורמות השונות.
אולם בשל הסכנה הבריאותית בצריכה מופרזת של משקאות החברה ביקש ארגון ה-CSPI, העוסק בהסברה לציבור בענייני רפואה ובריאות, מביונסה לשקול מחדש את העסקה.
ביונסה עבדה עם טומי הילפיגר להפקת הבשמים True Star ו-True Star Gold.
בשנת 2007 קידמה את בושם היהלומים של ארמני.
בשנת 2010 השיקה את הבושם הרשמי הראשון שלה, "Heat".
הפרסומת של המוצר, שלוותה למנגינות השיר "Fever" מ-1956, הוצגה רק בשעות המאוחרות היממה, כיוון שכללה תמונת עירום של ביונסה במיטתה.
בפברואר 2011 פורסם הבושם השני, "Heat Rush".
בספטמבר אותה השנה הושק המוצר השלישי בתחום, "Pulse", בשנת 2013 יצאה מהדורה מוגבלת ל-"Heat", שהפך לבושם הנמכר ביותר של ידוען (400 מיליון דולר).
פרסומו של משחק הווידאו Starpower: Beyoncé בוטל על ידי ביונסה מסיבות לא ידועות.
החוזה בינה לבין "GateFive" עמד על כ-100 מיליון דולר, והחברה נאלצה לפטר 70 עובדים ולאבד כמה מיליוני פאונד שהושקעו בפיתוח המשחק.
ביוני 2013 טענו עורכי דינה של הזמרת כי העסקה בוטלה בנימוק ש-"GateFive" איבדה את התמיכה הפיננסית שקיבלה מחברות האם שלה.
מאז גיל 18 קידמה ביונסה את מוצריהם של אמריקן אקספרס, נינטנדו DS ולוריאל.
במרץ 2015 הפכה יחד עם מספר אמנים נוספים לבעלים של חברת הסטרימינג טיידל.
ברבעון הראשון של 2015 קנה בן־זוגה ג'יי-זי את חברת האם של טיידל, אספירו.
בין האמנים הנוספים שהוחתמו כבעלים של החברה נמנים קניה וסט, ריהאנה, מדונה, כריס מרטין, ניקי מינאז' ועוד.
כל אמן מחזיק בממוצע בשלושה אחוזים ממניות טיידל.
בשנת 2005 השיקה ביונסה יחד עם אמה טינה את "House of Deréon", קו אופנה עכשווי לביגוד נשים.
הקונספט נוצר בהשראת שורשיה המשפחתיים של ביונסה, כששם החברה הוא מחווה לסבתה, אגנז דראון, תופרת ידועת־שם.
לדברי טינה, הסגנון הכללי של האוסף משקף בצורה הטובה ביותר את הטעם האופנתי של בתה.
ביונסה ואמה הקימו את חברת Beyond Productions, המספקת את הרישוי וניהול המותגים של House of Deréon.
הם הוצגו בתערוכות ובסיבוב ההופעות של הדסטיניז צ'יילד במהלך תקופת הוצאת Destiny Fulfilled.
האוסף כלל בגדי ספורט, מכנסי ג'ינס עם פרווה, הלבשה עליונה ואביזרים שונים, דוגמת תיקים וחגורות.
מוצרים אלו זמינים בחנויות שונות ברחבי ארצות הברית וקנדה.
באותה שנה החלה ביונסה לעבור עם House of Brands, כדי ליצור מגוון מוצרי הנעלה עבור "House of Deréon".
בינואר 2008 פרסמה חברת סטארוייב מובייל את "Beyoncé Fashion Diva", משחק מובייל חברתי, הכולל בו את מוצרי "House of Deréon".
ביולי 2009 השיקו ביונסה ואמה מיני־קו הלבשה חדש, "Sasha Fierce for Deréon", לכבוד עונת החזרה לבתי הספר התיכוניים.
הוא כלל בגדי ספורט, הלבשה עליונה, תיקים, נעליים, משקפיים, הלבשה תחתונה ותכשיטים, והיה זמין לרכישה בחנויות כלבו, כמו מייסיס.
באוקטובר 2014 חתמה על הסכם שותפות להשקת קו הלבשה חדש עם קמעונאית האופנה הבריטית טופשופ.
באפריל 2016 הקימה ביונסה חברת אופנה חדשה בשם Ivy Park.
שם המותג שאוב מהמספר האהוב על בתה, ארבע, שבספרות רומיות נכתב כ-IV.
לאחר שהופנו נגדו האשמות בגין עבירות מין קנתה ביונסה את חלקו של פיליפ גרין מ-Ivy Park והפכה לבעלת החברה הבלעדית.
ב-4 בדצמבר 2019 הוכרז כי ביונסה תהפוך לשותפה עסקית של חברת אדידס, איתה תמשיך לפתח את מותג הספורט של Ivy Park וליצור מוצרי הנעלה חדשים לגמרי.
עם פרסום החדשות עלו מניות החברה ב-1.3 אחוזים.
ב-18 בינואר 2020 הושקו המוצרים החדשים, שהוצגו בגיליון Elle.
בשנת 2002 הקימו ביונסה, אמה וקלי רולנד את מרכז נואלס־רולנד לנוער, מוסד קהילתי במרכז העיר יוסטון.
לאחר הוריקן קתרינה בשנת 2005 הקימו רולנד וביונסה את הקרן הפילנתרופית "Survivor", כדי לספק מקום מחסה זמני למשפחות שבתיהם נהרסו.
התרומה הראשונה לחברה בוצעה על ידי ביונסה, כ-250,000 דולר.
מאז התרחבה הקרן לעבודה עם ארגוני צדקה אחרים בעיר, וגם סיפקה סיוע דומה לאחר אסונות הוריקן אייק בשנת 2008. בשנת 2007 הקימה את נואלס־טמנוס פלייס, מתחם דירות המציע מקום זמני לארבעים ושלושה מחוסרי בית.
נכון לשנת 2016 תרמה ביונסה שבעה מיליון דולר לתחזוקת המתחם.
לאחר שכיכבה ב-Cadillac Records ב-2009 ולמדה על פניקס האוס, ארגון גמילה מסמים ומאלכוהול ללא מטרות רווח, תרמה לו את מלוא הכנסותיה מהסרט בסך ארבעה מיליון דולר.
היא ואמה הקימו יחד את מרכז הקוסמטיקה הראשי שלה, המציע קורס הכשרה בן שבעה חודשים בתחומי הקוסמטיקה.
הוא עובד בשיתוף עם פניקס האוס, ויחד הם פועלים להקנות כישורי עבודה למשוחררים ממוסד הגמילה.
באפריל 2011 השתתפה יחד עם מישל אובמה במסע פרסום נגד השמנת יתר בקרב ילדים.
במסגרת הקמפיין עיבדה מחדש את שירה "Get Me Bodied".
לאחר מותו של אוסאמה בן לאדן הוציאה ביונסה גרסת כיסוי לשיר "God Bless the USA" של לי גרינווד כתקליט צדקה, שרווחיו נתרמו לקרן הקצבאות של אלמנות השוטרים ומשפחותיהם.
בשנת 2012 הפכה לשגרירה של היום ההומניטרי העולמי, והקליטה לכבודו את "I Was Here".
בשנת 2013 הוכרז כי ביונסה, סלמה הייק ופרידה ג'ניני יובלו את קמפיין העצמה נשית "Chime for Change" של גוצ'י.
קונצרט למענו התקיים ב-1 ביוני 2013 בלונדון.
בעזרת פלטפורמת מימון ההמונים "Catapult" היו המבקרים יכולים לבחור בין מספר פרויקטים לקידום חינוך נשים ונערות.
ביונסה גם השתתפה ב-"Miss a Meal", קמפיין לתרומת מזון, שגייס כספים באמצעות מכירות פומביות מקוונות ב-Charitybuzz.
ביונסה וג'יי-זי תרמו בחשאיות עשרות אלפי דולרים לחילוץ מפגיני Black Lives Matter מבולטימור ולהקמת סניפים חדשים של הארגון ברחבי ארצות הברית.
לפני המופע שלה בטמפה נועדה הזמרת עם עשרים ממנהיגי הארגון על מנת לדון בדרכים בהם היא יכולה לתמוך ביוזמותיו.
היא התחייבה לממן עשר מלגות בחינם לסטודנטים נבחרים מהקהילה האפרו־אמריקאית.
– אמר תומאס סקוט, אחד ממנהיגי ההפגנות בפלורידה.
באוגוסט 2016 תרמו ביונסה ובעלה כ-1.5 מיליון דולרים לארגונים "Hands Up United", "Black Lives Matter" ו-"Dream Defenders".
לאחר הוריקן מת'יו תרם הזוג כ-15 מיליון דולר לקרן יוסיין בולט, שמטרתה הייתה לשקם את התשתיות שנפגעו בהאיטי.
בדצמבר נבחרה ביונסה לאמנית הפילנתרופית של השנה.
במהלך הוריקן הארווי, שגרם לשיטפונות חסרי תקדים בטקסס באוגוסט 2017, השיקה ביונסה את BeyGOOD, ארגון וולונטרי למען נפגעי האסון ביוסטון.
הוא תרם מצרכים רבים למשפחות, דוגמת עריסות, שמיכות, כריות, מוצרי תינוקות, מוצרים לנשים וכיסאות גלגלים.
ב-8 בספטמבר ביקרה ביוסטון וקנתה ארוחת צהריים לארבע מאות הניצולים ששהו בכנסייה בה גדלה כשהייתה נערה.
בנוסף, קנתה עבורם בשווי של 75,000 דולר מזרנים חדשים.
מאוחר יותר באותו החודש הוציאה רמיקס ל-"Mi Gente" של ג'יי באלווין ווילי ויליאם.
כל ההכנסות שלו נתרמו לעמותות סיוע בפוארטו ריקו, מקסיקו, ארצות הברית והאיים הקריביים לאחר ההוריקנים אירמה ומריה ורעידות האדמה בצ'יאפס ובפואבלה.
ביון סדרת לוויינים שפותחה בברית המועצות ושיגורים נמשכו ברוסיה.
הלוויינים היו מיועדים למחקרים שונים בתחום ביולוגיה.
הלוויינים פותחו במרכז הטילים והחלל פרוגרס על בסיס לוויין זניט 2M.
בתוך הלוויין התווספה מערכת תומכת חיים שיכלה לתפקד כ-30 ימים.
החל מלוויין "ביון 6" התווסף תא מתאים לקופים.
בהכנת הניסויים ברוב השיגורים השתתפו מספר מדינות.
בהתאם לתוכנית אמריקאית בוצעו כ-100 ניסויים בשיגורים שונים.
עד לשנת 2013 כל השיגורים בוצעו מקוסמודרום בייקונור בעזרת משגר לוויינים וחלליות מסדרת סויוז.
בשנת 2013 שיגור בוצע מקוסמודרום בייקונור.
תאריך שיגור נחיתה לוויין תיאור פעילות 31 באוקטובר 1973 22 בנובמבר קוסמוס 605/ביון 1נבדקה השפעת חוסר כבידה על יונקים, זוחלים, חרקים ופטריות.
התברר שיצורים חיים לא הרגישו טוב אחרי 21 יום בחלל ולרוב לאחר 3–4 שבועות המצב חזר לתקין.
22 באוקטובר 1974 12 בנובמבר קוסמוס 690/ביון 2נבדקה השפעת קרינת גמא על יונקים, צבים וחרקים ופטריות.
התגלו שינויים במצב ריאות, דם ומח עצם אצל בעלי חיים.
במחקר שותפו מדענים מצ'כוסלובקיה ורומניה.
25 בנובמבר 1975 12 בדצמבר קוסמוס 782/ביון 3נערכו 14 ניסויים בהשתתפות מדענים מ-7 מדינות כולל מרכז החלל ג'ונסון.
בלוויין הותקנה צנטריפוגה לבדיקת השפעת תנאים שונים של חוסר כבידה.
3 באוגוסט 1977 28 באוגוסט קוסמוס 936/ביון 4נערכו ניסויים בהשתתפות מדענים מ-8 מדינות.
25 בספטמבר 1979 14 באוקטובר קוסמוס 1129/ביון 5נערכו ניסויים בהשתתפות מדענים מ-9 מדינות.
בין היתר נבדקו אפשרויות הרבייה של יונקים.
24 בדצמבר 1983 19 בדצמבר קוסמוס 1514/ביון 6נערכו ניסויים בהשתתפות מדענים מ-9 מדינות.
10 ביולי 1985 17 ביולי קוסמוס 1667/ביון 7נערכו ניסויים בהשתתפות מדענים מברית המועצות וארצות הברית ו-7 מדינות.
בפעם השנייה ניסויים בוצעו על מקוק רזוס.
29 בספטמבר 1987 12 באוקטובר קוסמוס 1887/ביון 8נערכו ניסויים בהשתתפות מדענים מברית המועצות וארצות הברית ו-9 מדינות.
בפעם השלישית ניסויים בוצעו על מקוק רזוס וחיות נוספות.
15 בספטמבר 1989 29 בספטמבר קוסמוס 2044/ביון 9נערכו ניסויים בהשתתפות מדענים מ-9 מדינות.
ניסויים בוצעו על מקוק רזוס וחיות נוספות.
29 בדצמבר 1992 10 בינואר קוסמוס 2229/ביון 10נערכו ניסויים בהשתתפות מדענים מ-10 מדינות.
24 בדצמבר 1996 7 בינואר 1997 ביון 11נערכו ניסויים בהשתתפות מדענים מ-3 מדינות.
19 באפריל 2013 19 במאי ביון M1נערכו כ-80 ניסויים בהשתתפות מדענים ממעל ל-5 מדינות.
בוצעו ניסויים על חיות שונות.
בנוסף לכך ממטען משנה שוחררו למסלול 6 לוויינים קטנים.
2024 ביון M2 המועד המקורי לשיגור היה 2018. מסיבות שונות השיגור נדחה.
ביופוטונים (מיוונית βίος שפירושו "חיים" ו-φῶς שמשמעו "אור") הם פוטונים של אור בטווח האור הנראה הנמוך והאולטרה סגול, המיוצרים על ידי מערכת ביולוגית.
פליטת אור זו אינה קרינה תרמית (לא נובעת מפאת החום של הגוף הפולט).
מבחינה טכנית פליטת ביופוטונים היא סוג של ביולומינסנציה, אם כי ביולוגית זו קשורה בדרך כלל למערכת לוציפרין / לוציפראז בעלת בהירות גבוהה יותר.
אין לבלבל את המונח ביופוטון המשמש במובן הצר הזה עם התחום הרחב יותר של ביופוטוניקה, החוקר את האינטראקציה הכללית של אור עם מערכות ביולוגיות.
רקמות ביולוגיות פולטות בדרך כלל קרינה בתדרים הנראים והאולטרה סגולים הנעים בין 17- 10 ל- 23- 10 W/cm 2 (כ-1-1000 פוטונים/ס"מ2 / לשנייה).
רמת האור הנמוכה הזו היא בעלת עוצמה חלשה בהרבה מהאור הנראה המופק על ידי ביולומינסנציה, למרות זאת ניתן לזהות ביופוטונים ברקמות כיוון שעצמתם גבוהה מהקרינה התרמית שנפלטת על ידי רקמות בטמפרטורה הרגילה שלהן.
קיומם של ביופוטונים התגלה ב-1923 על ידי אלכסנדר גורביץ' שזכה בפרס סטלין ב-1941 על עבודתו.
זיהוי של ביופוטונים דווח על ידי מספר קבוצות, והועלו השערות לפיהן הם מצביעים על מצבן של רקמות ביולוגיות ומאפשרים צורה של תקשורת תאית.
מחקר שמדד את הביופוטונים הנפלטים מהמוח גילה כי פליטת האור משתנה בין משימות קוגניטיביות שונות.
זיהוי ביופוטונים נעשה באמצעות מכפילור או באמצעות מצלמת CCD עם רעש נמוך במיוחד כדי להפיק תמונה, תוך שימוש בזמן חשיפה ארוך במיוחד (15 דקות) לחומרים צמחיים.
למדידת פליטת ביופוטונים מביצי דגים השתמשו במכפילור, ובכמה יישומים מדדו ביופוטונים מבעלי חיים ומבני אדם.
מכפילור CCD (EM-CCD) המותאם לזיהוי אור חלש במיוחד שימש גם כדי לזהות את ה-ביולומינסנציה הנפלטת על ידי תאי שמרים בתחילת צמיחתם.
בסביבה ביו-מולקולרית נוצרים רדיקלים או שמתבצעת קטליזה על ידי אנזימים (כלומר, פרוקסידאז, ליפוקסיגנאז).
תגובות כאלה יכולות להוביל להיווצרות אלקטרון בטריפלט, המשחרר פוטון עם חזרה לרמת אנרגיה נמוכה יותר בתהליך מקביל לפוספורסצנציה.
תהליך זה גורם לפליטת ביופוטונים ספונטנית, והוכח על ידי מחקרים שניתן להוריד את פליטת הביופוטונים על ידי הורדת נוגדי החמצון ברקמה או על ידי הוספת נגזרות של קרבוניל.
מצד שני הוכח כי ניתן להגדיל את הפליטה על ידי הוספת רדיקלים.
ביוסטרטיגרפיה היא ענף סטרטיגרפיה המתמקד בקורלציה והקצאת גילאים יחסיים של שכבות סלע על ידי שימוש במכלולי המאובנים הכלולים בהן.
המטרה העיקרית של ביוסטרטיגרפיה היא קורלציה, המדגימה כי אופק (מרבץ גאולוגי) מסוים בקטע גאולוגי אחד מייצג את אותו פרק זמן כמו אופק אחר בקטע אחר.
מאובנים בתוך שכבות אלה שימושיים מכיוון שמשקעים בני אותו גיל יכולים להיראות שונים לחלוטין, בשל שינויים מקומיים בסביבת המשקעים.
לדוגמה, חלק אחד עשוי להיות מורכב מחרסית וחוואר, בעוד שחלק אחר מכיל יותר אבני קירטון גיריות.
עם זאת, אם מיני המאובנים שתועדו דומים, סביר להניח ששני המשקעים התרבדו (מלשון ריבוד, סטרטיגרפיה) בערך באותו זמן.
במצב אידיאלי משמשים מאובנים אלו לסייע בזיהוי אזורי ביולוגיה ייחודיים, שכן הם מהווים את יחידות הביוסטרטיגרפיה הבסיסיות ומגדירים פרקי זמן גאולוגיים על סמך מיני המאובנים שנמצאו בכל חלק.
מושגים בסיסיים של עקרונות ביו-סטרטיגרפיים הוצגו לפני מאות שנים, עד לתחילת המאה ה-19. המדען והבישוף הדני ניקולאוס סטנו היה אחד הגאולוגים הראשונים שזיהו ששכבות הסלע מצייתות לעקרון הסופרפוזיציה.
עם ההתקדמות במדע ובטכנולוגיה, עד המאה ה-18 התקבלה ההנחה שמאובנים הם שרידים של מינים שמתו והשתמרו בתוך הסלע.
השיטה הייתה מבוססת היטב לפני שצ'ארלס דרווין הסביר את המנגנון מאחוריה – אבולוציה.
המדענים ויליאם סמית, ז'ורז' קיווייה ואלכסנדר ברוניאר הגיעו למסקנה שמאובנים העידו על סדרה של אירועים כרונולוגיים, המבססים שכבות סלע כסוג כלשהו של יחידה שנקראה מאוחר יותר ביו-זון.
מדענים החלו לקשר את השינויים בשכבות ובאזורים ביולוגיים לתקופות גאולוגיות שונות, תוך קביעת גבולות ותקופות זמן שהן מתרחשים שינויים בבעלי חיים גדולים.
בשלהי המאה ה-18 זכו תקופות הקמבריון והקרבון להכרה בין-לאומית בשל ממצאים אלה.
בתחילת המאה ה-20, התקדמות הטכנולוגיה נתנה למדענים את היכולת לחקור רדיואקטיביות.
באמצעות מתודולוגיה זו, מדענים הצליחו לקבוע את הזמן הגאולוגי, את הגבולות של העידנים השונים (פלאוזואיקון, מזוזואיקון, קנוזואיקון) והתקופות השונות (קמבריון, אורדוביק, סילור) דרך האיזוטופים שנמצאו בתוך מאובנים באמצעות תיארוך רדיואקטיבי.
השימושים הנוכחיים של המאה ה-21 בביוסטרטיגרפיה כרוכים בפרשנויות גיל של שכבות סלע, המשמשות בעיקר את תעשיות הנפט והגז לעבודה בקידוח והקצאות משאבים.
מכלול מאובנים שימש באופן מסורתי כדי לקבוע את משך התקופות.
מכיוון שנדרש שינוי גדול בפאונה כדי לגרום לסטרטיגרפים הראשונים ליצור תקופה חדשה, רוב התקופות שאנו מכירים כיום מסתיימות באירוע הכחדה גדול או בתחלופה של מיני בעלי חיים.
שלב הוא תת-חלוקה עיקרית של שכבות עוקבות.
כל אחת נושאת מכלול ייחודי של מאובנים.
ניתן להגדיר שלבים כקבוצה של שכבות המכילות את אותם מכלול מאובנים עיקריים.
הפלאונטולוג הצרפתי אלסיד ד'אורביני (Alcide d'Orbigny) המציא את המושג הזה.
הוא קרא לשלבים על שם יישובים גאוגרפיים עם קטעים טובים במיוחד של שכבות סלע הנושאים את המאובנים האופייניים עליהם מבוססים השלבים.
בשנת 1856 הציג הפלאונטולוג הגרמני אלברט אופל (Oppel) את המושג "אזור" (הידוע גם כ-biozones או אזור אופל).
אזור כולל שכבות המאופיינות בטווח החפיפה של מאובנים.
הן מייצגות את הזמן בין הופעת המינים שנבחרו בבסיס האזור לבין הופעתם של מינים אחרים שנבחרו בבסיס האזור העוקב הבא.
אזורי אופל נקראים על שם זן מאובן ייחודי, הנקרא מאובן אינדקס.
מאובני אינדקס הם אחד ממכלול המינים המאפיינים את האזור.
ביוסטרטיגרפיה משתמשת באזורים עבור יחידת המדידה הבסיסית ביותר.
העובי והטווח של אזורים אלה יכולים להיות מטרים בודדים, עד מאות מטרים.
הם יכולים להיות מקומיים או בכל העולם, שכן אופן הצטברותם והימצאותם במישור האופקי מסתמך על לוחות טקטוניים ופעילות טקטונית.
שניים מהתהליכים הטקטוניים שעשויים לגרום לשינוי טווחי האזורים הללו הם קיפול מטמורפי והפחתה.
הביו-זון של טווח הטקסון מייצג את הטווח הסטרטיגרפי והגאוגרפי הידוע של התרחשות של טקסון בודד.
ביו-זון טווח בו-זמני כולל את החלק המקביל או החופף של הטווח של שני מינים.
אזורי ביו-זון המעידים על רווחים כוללים את השכבות בין שני משטחים ביו-סטרטיגרפיים ספציפיים ויכולים להתבסס על ממצאי המאובנים הנמוכים ביותר או הגבוהים ביותר.
אזורי ביו-זון המעידים על שושלות הם שכבות המכילות מינים המייצגים קטע מסוים של שושלת אבולוציונית.
אזורי ביו-זון של הרכבה הם שכבות המכילות שילוב ייחודית של שלוש או יותר מינים (טקסונים).
אזורי שפע הם שכבות שבהן השפע של טקסון מסוים או קבוצת טקסונים גדול משמעותית מאשר בחלק הסמוך של הקטע.
מאובני אינדקס (או מאובני מדריך, מאובני אינדיקטור או מאובני תיארוך) הם שרידים מאובנים או עקבות של צמחים או בעלי חיים מסוימים האופייניים לטווח מסוים של זמן או סביבה גאולוגית, וניתן להשתמש בהם כדי לזהות ולתארוך את המכיל סלעים.
כדי להיות שימושיים, מאובני אינדקס צריכים להיות בטווח זמן אנכי מוגבל ובתפוצה גאוגרפית רחבה, ולבטא מגמות אבולוציוניות מהירות.
לפיכך ידוע כי תצורות סלע המופרדות במרחקים גדולים, אך מכילות את אותו אינדקס של מינים מאובנים, נוצרו במהלך הזמן המוגבל שהמין חי.
מאובני אינדקס שימשו במקור כדי להגדיר ולזהות יחידות גאולוגיות, לאחר מכן הפכו לבסיס להגדרת תקופות גאולוגיות, ולאחר מכן – שלבים ואזורים בתיארוך תקופת קיומם של בעלי חיים.
אמוניטים, גרפטוליטים, ארכאוציאתידים, אינוסרמידים וטרילוביטים הם קבוצות של בעלי חיים שמהם זוהו מינים רבים כמאובני אינדקס הנמצאים בשימוש נרחב בביוסטרטיגרפיה.
גם מינים של מיקרו מאובנים כגון אקריטרכים, צ'יטינוזואה, קונודונטים, ציסטות דינופלגלטיות, צדפונאים, אבקה, נבגים וחוריריות משמשים לעיתים קרובות לצורך תיארוך.
מאובנים שונים משמשים לתיארוך משקעים בגילאים שונים; טרילוביטים, למשל, שימושיים במיוחד עבור משקעים בגיל הקמבריון.
סדרה ארוכה של מיני אמוניטים ואינוסרמידים שימושיים לתיארוך והתאמה בין אירועים סביבתיים ברחבי העולם במהלך חממת העל של הקרטיקון העליון.
כדי לעבוד היטב, המאובנים המשמשים חייבים להיות נפוצים גאוגרפית, כך שניתן למצוא אותם במקומות רבים ושונים.
כמו כן הם חייבים להיות קצרי מועד כמין, כך שפרק הזמן שבמהלכו הם יכולים להשתלב במשקעים הוא צר יחסית.
ככל שהמין חי יותר, כך הדיוק הסטרטיגרפי ירוד יותר, ולכן מאובנים המתפתחים במהירות, כמו אמוניטים, מועדפים במחקר על פני צורות המתפתחות הרבה יותר לאט, כמו נאוטילוסאים.
לעיתים קרובות מתאמים ביו-סטרטיגרפיים מבוססים על מכלול בעלי חיים ולא על מין בודד.
זה מאפשר דיוק רב יותר, שכן טווח הזמן שבו כל המינים במכלול התקיימו יחד הוא צר יותר מטווחי הזמן של כל אחד מהמינים.
יתרה מזאת, אם קיים רק מין אחד בדגימה, המשמעות יכולה להיות (1) שהשכבות נוצרו בטווח המאובנים הידוע של אותו אורגניזם, או (2) שטווח המאובנים של האורגניזם לא היה ידוע לחלוטין, והשכבות מרחיבות את טווח המאובנים הידוע.
לדוגמה, נוכחותו של מאובן העקבות Treptichnus pedum שימש להגדרת הבסיס של תקופת הקמבריון, אך מאז הוא נמצא בשכבות ישנות יותר.
אם המאובן קל לשימור וקל לזיהוי, ניתן להעריך זמן מדויק יותר של השכבות הסטרטיגרפיות.
את התאוריה של רצף בעלי חיים ניסח בתחילת המאה ה-19 ויליאם סמית.
כאשר חקר שכבות סלע, החל לזהות מחשופי סלע שמכילים אוסף ייחודי של מאובנים.
הרעיון שמחשופי הסלע המרוחקים האלה מכילים מאובנים דומים אפשר לסמית להזמין תצורות סלע מרחבי אנגליה.
עם עבודתו על מחשופי הסלע הללו ומיפוי אנגליה, החל סמית לשים לב שכמה ערוגות סלע עשויות להכיל בעיקר מינים דומים, אולם היו גם הבדלים עדינים בתוך או בין קבוצות מאובנים אלו.
הבדל זה במכלולים שנראו זהים בהתחלה, מוביל לעקרון של רצף בעלי חיים, שבו אורגניזמים מאובנים מחליפים זה את זה בסדר מוגדר וניתן לקביעה, ולכן ניתן לסווג כל פרק זמן לפי היקף המאובנים שלו.
ארל ביופורד אלינגטון היה פוליטיקאי אמריקאי מטנסי, איש המפלגה הדמוקרטית, שכיהן כמושל טנסי ה-42 בשנים 1959–1963 ובשנים 1967–1971.
ביופורד אלינגטון נולד במחוז הולמס שבמיסיסיפי, כבנם של אבנר וקורה (לבית גרנטהאם) אלינגטון.
הוא למד לימודי דת במילספסקולג' שבג'קסון, אך נאלץ לעזוב בשל קשיים כספיים.
במשך זמן קצר הוא ערך עיתון בעיר דוראנט שבמיסיסיפי.
ב-1929 נשא אלינגטון לאישה את קתרין אן צ'יק, ואז עבר למחוז הולדתה, מחוז מרשל שבטנסי, שם הוא רכש חנות בעיירה ורונה.
ב-שנות ה-30 הוא עבד כאיש מכירות עבור חברת אמריקן הרבסטר, ובראשית שנות ה-40 כאיש מכירות מפקח של חברת ביטוח.
ב-1944 הצטרף אלינגטון לשורות המפלגה הדמוקרטית, ועבד במסע הבחירות של המועמד לתפקיד מושל טנסי ג'ים נאנס מקורד.